شەفەق نیوز/ سەرچەوەیگ ئەمنی، ئمڕوو یەکشەممە، خەوەردا لە  ئامار کۆتایی قوربانیەیل رمیان چیشتەخانەی لەیلا لەناوڕاس بەغداد پایتەخت ئەرا ٤ مردن و دوو زەخمدار.
سەرچەوەگە ئەرا ئاژانس شەفەق نیوز وت: تیمەیل رزگارکردن، دویای نیمەڕو ئمڕوو، تەرم نوویگ لەژیر رمیاگ چێشتخانە خاپوورەگە دراوردن،  تا گشت شمارەی مردنەیل بوودە چوار کەس، وەگەرد زەخمداری دوو کەس لە مەوقەی رمیانەگە لە دەیشت بیناگە بوینە.
سەرچەوەگە وتیش: تیمەیل وەرگری شارستانی ئەرکەیل خوەیان تەواو کردن، ودووپات کرد ک کەسیگ لەژیر رمیایەگە نەمەن.
سەرچەوەگە دیاری کرد ک پسپۆڕ بەڵگەیل دەسکردە ئەرکەیلی ئەرا رەسین وە بندروس رویداوەگە، ک ئەرا چەن ساعەتیگ وەپی چوود.
تەقینەوەی نادیاریگ، مەزەنە هەس کەوەر گیچەڵیگ لە سیستەم گازەگە بویە هووکار رمیان چیشتەخانەی لەیلا لە جادەی وزەرا لە ناوچەی جادریە ناوڕاس بەغداد.
